FCU Craiova - Oțelul Galați, ora 14:00, LIVE TEXT. Meci tare în Bănie
Urmărim și comentăm împreună meciul dintre FCU Craiova și Oțelul Galați, de la ora 14:00, pe www.sport.ro și Facebook.com/Sport.ro.
Echipa pregătită de Nicolo Napoli a debutat cu o înfrângere în play-out, scor 0-1 cu Petrolul Ploiești, și a ajuns pe locul 14 în Superliga României, la un singur punct de zona retrogradabilă.
FCU Craiova - Oțelul Galați, ora 14:00, LIVE TEXT
Dacă vor câștiga meciul cu Oțelul Galați, elevii lui Nicolo Napoli poate ajunge chiar pe locul 12, la un singur punct în spatele celor de la Oțelul.
De partea cealaltă, trupa lui Dorinel Munteanu are nevoie de o victorie pentru a se distanța de zona retrogradabilă. În prima etapă, Oțelul a câștigat cu 1-0 în fața lui Poli Iași, iar o victorie îi poate aduce pe moldoveni mai aproape de locurile fruntașe din play-out.
"Pentru noi, urmează o triplă într-o săptămână, ca să zic așa. Ca întotdeauna, nu-mi fac planuri de astăzi pentru cele trei jocuri, ci mă gândesc strict la primul meci, cel de duminică, cu FCU Craiova. Este un meci foarte greu, cu puncte importante puse în joc.
Deși n-am jucat niciun meci amical, am avut antrenamente foarte intense, ne-am pregătit foarte bine. Vom trata toate jocurile la capacitate maximă", a spus Dorinel Munteanu.
Şase victorii, două remize şi şapte înfrângeri au înregistrat oltenii pe teren propriu în ediţia curentă. De partea cealaltă, gălăţenii au pierdut doar trei dintre cele 15 deplasări, în rest patru succese şi opt rezultate de egalitate.
Craiovenii au înscris în 24 dintre meciurile jucate în campionatul actual, dar au şi primit cel puţin un gol în 25 de partide.
Urmăriți SPORT.RO și pe Google News